**Түскі асты ішіңіз және мұқият тыңдаңыз**

***«Ал енді, сүйікті бауырластарым, мынаны ескеріңдер: «Әркім тыңдауға жүйрік, ал сөйлеуге шабан, ашулануға баяу болсын».***

***(Жақыптың хаты 1:19)***

Досыңызбен соңғы рет түскі ас ішкен кезде, кім тамақты бірінші ішіп бітірді? Есіңізде ме?

«Құдай бізге екі құлақ және бір ауыз бергенінің себебі – біз азырақ сөйлеп, көбірек тыңдауымыз үшін болар» деген сөзді бұрын соңды естіген шығарсыз. Бұл бір ежелгі грек философының сөздері, ал киелі кітапта, Жақып: «Ал енді, сүйікті бауырластарым, мынаны ескеріңдер: «Әркім тыңдауға жүйрік, ал сөйлеуге шабан, ашулануға баяу болсын» (Жақыптың хаты 1:19) деп айтады.

Құдай біздің Одан үлгі алғанымызды қалайды, өйткені біз Құдаймен сөйлескен кезде, Ол бізді тыңдайды! Ол: “Сол кезде Маған сиынып шақырасыңдар, алдыма келіп дұға етесіңдер, ал Мен сендерге құлақ асамын.”,— деді (Еремия 29:12). Сондай ақ киелі кітапта тағы да былай делінген: «Жаратқан Ие әділдерге назар аударады, Өзіне жалынған оларға құлақ салады.» (Забур 33:16).

Бірақ, досыңызбен соңғы рет бірге ішкен түскі асқа оралайықшы. Сізде мынадай жағдай болды ма? Түскі ас үстінде, сіз тамағыңызға тіпті бір рет те жақындаған жоқсыз, ал досыңыздың өз тамағын бітіріп тастағанын байқап қаласыз, өйткені досыңызбен кездескелі бері сіз тек өзіңіз туралы айта бердіңіз. Киелі кітаптың Нақыл сөздер кітабында: «Ақымақ парасатты жек көрер, Өз ойын білдіруді жақсы көрер» делінген (Нақыл сөздер 18:2).

Біреуді мұқият тыңдау біздің оның өміріне деген қызығушылығымызды көрсетеді және Исаға сенуші адамдар: «өз мүдделеріңді ғана емес, басқалардікін де ойлап жүруге!» шақырылады (Філіпіліктерге 2:4).

Роберт есімді ер адам өз балаларының мұқият тыңдаушы болғанын қалады. Сондықтан, кешкі асқа қонақтарды шақырған кезде, олар келмес бұрын, балаларынан тамақ кезінде қонаққа қоюға болатын үш сұрақ құрастырып қоюды сұрайтын еді.

Сіз де, мен де осылай істей аламыз. Есіңізде болсын, ең жақсы түскі астағы кездесулер сіз тамақты бірінші аяқтаған кезде болады.